《全真教随喜》
元代·方回

全真遗教契清宁，萧散无为养性灵。
百岁萍蓬无定迹，一身土性已忘形。
陈言不用参同契，祠法何须急律令。
中有异人殊未测，倏然轻举上青冥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。